CELEX: 32000D0069(01)
Language: lv
Date: 1999-12-22 00:00:00
Title: Komisijas Lēmums (1999. gada 22. decembris), ar kuru groza Lēmumus 1999/466/EK un 1999/467/EK, ar kuriem attiecīgi nosaka oficiāli no brucelozes un tuberkulozes brīvu statusu dažu dalībvalstu vai dalībvalstu reģionu liellopu ganāmpulkiem (izziņots ar dokumenta numuru C(1999) 5007)Dokuments attiecas uz EEZ

Svarīgs juridisks paziņojums

|

32000D0069(01)

Oficiālais Vēstnesis L 023 , 28/01/2000 Lpp. 0076 - 0077

		Komisijas Lēmums(1999. gada 22. decembris),ar kuru groza Lēmumus 1999/466/EK un 1999/467/EK, ar kuriem attiecīgi nosaka oficiāli no brucelozes un tuberkulozes brīvu statusu dažu dalībvalstu vai dalībvalstu reģionu liellopu ganāmpulkiem(izziņots ar dokumenta numuru C(1999) 5007)(Dokuments attiecas uz EEZ)(2000/69/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē Kopienas iekšējo tirdzniecību ar liellopiem un cūkām [1], kurā jaunākie grozījumi izdarīti ar Padomes Direktīvu 98/99/EK [2], un jo īpaši tās A pielikuma I nodaļas 4. punktu un A pielikuma II nodaļas 7. punktu,tā kā:(1) Ar Komisijas 1999. gada 15. jūlija Lēmumu 1999/466/EK, ar ko nosaka oficiāli no brucelozes brīvu statusu dažu dalībvalstu vai to reģionu liellopu ganāmpulkiem un ar kuru atceļ Lēmumu 97/175/EK [3], piešķīra šādu statusu dažām dalībvalstīm un to reģioniem līdz 1999. gada 31. decembrim.(2) Ar Komisijas 1999. gada 15. jūlija Lēmumu 1999/467/EK, ar ko nosaka oficiāli no tuberkulozes brīvu statusu dažu dalībvalstu vai to reģionu liellopu ganāmpulkiem un ar kuru atceļ Lēmumu 97/76/EK [4], piešķīra šādu statusu dažām dalībvalstīm un to reģioniem līdz 1999. gada 31. decembrim.(3) Saskaņā ar Direktīvas 64/432/EEK A I pielikuma 4. punkta b) apakšpunktu un A II pielikuma 7. punkta b) apakšpunktu attiecīgi no liellopu tuberkulozes un brucelozes oficiāli brīva statusa piešķiršanas priekšnoteikums ir identifikācijas sistēma, kas ļauj identificēt izcelsmes un tranzīta ganāmpulkus attiecībā uz katru liellopu saskaņā ar Padomes Regulu (EK) Nr. 820/97 [5].(4) Oficiāli no liellopu tuberkulozes un brucelozes brīvā statusa pagaidu ierobežojumus, kas paredzēti minētajos lēmumos, ieviesa saistībā ar dažādos tiesību aktos esošo datumu neatbilstību, jo īpaši tādēļ, ka saskaņā ar minēto Regulu dažiem identifikācijas sistēmas elementiem bija pilnībā jāfunkcionē līdz 1999. gada 31. decembrim.(5) Ņemot vērā, ka liellopu identificēšanas un reģistrācijas elektroniskās datu bāzes izveidošana ir Padomes Regulā (EK) Nr. 820/97 paredzētās sistēmas būtiska sastāvdaļa, Komisija ir atzinusi, ka Austrijā ar Lēmumu 1999/571/EK [6], Dānijā ar Lēmumu 1999/376 [7], Somijā ar Lēmumu 1999/317/EK [8], Luksemburgā ar Lēmumu 1999/375/EK [9], Nīderlandē ar Lēmumu 1999/546/EK [10] un Zviedrijā ar Lēmumu 1999/693/EK [11] izveidotās datubāzes ir funkcionējošas.(6) Ciktāl tas attiecas uz Vāciju, Komisija saņēma pietiekamu informāciju, lai ļautu datubāzi uzskatīt par funkcionējošu, bet šis novērtējums var tikt pārskatīts, ņemot vērā nākamās pārbaudes klātienē rezultātus.(7) Ciktāl tas attiecas uz Itāliju un Apvienoto Karalisti, ir nepieciešams papildu 6 mēnešu laikposms, lai pabeigtu iepriekšminētās datubāzes izveidošanu, un tādēļ būtu jāpiešķir oficiāli no liellopu tuberkulozes brīvu liellopu ganāmpulku statuss Bolcāno un Trento reģionos un no liellopu brucelozes brīvu liellopu ganāmpulku statuss Bolcāno reģionā un Lielbritānijā līdz 2000. gada 30. jūnijam, ko pārskata līdz šim datumam.(8) Tādēļ Lēmumi 1999/466/EK un 1999/467/EK ir jāpielāgo no 2000. gada 1. janvāra spēkā esošajam tiesiskajam stāvoklim.(9) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,IR PIEŅĒMUSI ŠO LĒMUMU.1. pants1. Lēmumu 1999/466/EK groza šādi:a) lēmuma I pielikuma virsrakstā svītro vārdus "līdz 1999. gada 31. decembrim";b) lēmuma II pielikuma virsrakstā vārdus "līdz 1999. gada 31. decembrim" aizstāj ar vārdiem "līdz 2000. gada 30. jūnijam".2. Lēmumu 1999/467/EK groza šādi:a) lēmuma I pielikuma virsrakstā svītro vārdus "līdz 1999. gada 31. decembrim";b) lēmuma II pielikuma virsrakstā vārdus "līdz 1999. gada 31. decembrim" aizstāj ar vārdiem "līdz 2000. gada 30. jūnijam".2. pantsŠis lēmums ir adresēts dalībvalstīm.Briselē, 1999. gada 22. decembrīKomisijas vārdā —Komisijas loceklisDavid Byrne[1] OJ 121, 29.7.1964., 1977./64. lpp.[2] OV L 358, 31.12.1998., 107. lpp.[3] OV L 181, 16.7.1999., 34. lpp.[4] OV L 181, 16.7.1999., 36. lpp.[5] OV L 173, 7.5.1997., 1. lpp.[6] OV L 217, 1 7.8.1999., 62. lpp.[7] OV L 144, 9.6.1999., 35. lpp.[8] OV L 122, 12.5.1999., 40. lpp.[9] OV L 144, 9.6.1999., 34. lpp.[10] OV L 209, 7.8.1999., 32. lpp.[11] OV L 273, 23.10.1999., 14. lpp.--------------------------------------------------